BG
C 207/4
Официален вестник на Европейския съюз
23.5.2022 г.
Страни в главното производство Жалбоподател: Lombard Pénzügyi és Lízing Zrt.
Ответник: PN
Диспозитив 1) Директива 93/13/ЕИО на Съвета от 5 април 1993 година относно неравноправните клаузи в потребителските договори трябва да се тълкува в смисъл, че при липсата на диспозитивна норма на националното право, уреждаща подобно положение, полезното действие на разпоредбите на тази директива не може да бъде осигурено само чрез необвързващо становище на върховната юрисдикция на съответната държава членка, в което на нисшестоящите юрисдикции се посочва подходът, който трябва да следват, за да обявят даден договор за действителен или за пораждащ действие между страните, когато този договор не може да се изпълнява поради неравноправния характер на клауза, свързана с основния му предмет.
2) Директива 93/13 трябва да се тълкува в смисъл, че допуска компетентният национален съд да реши да възстанови спрямо страните по договор за заем положението, в което те биха се намирали, ако този договор не беше сключен, тъй като клауза от посочения договор, отнасяща се до основния му предмет, трябва да бъде обявена за неравноправна по силата на тази директива, като се има предвид, че ако това възстановяване се окаже невъзможно, той трябва да следи потребителят да бъде в крайна сметка в положението, в което би се намирал, ако обявената за неравноправна клауза изобщо не бе съществувала.
(1)
ОВ C 423, 7.12.2020 г.
Решение на Съда (осми състав) от 31 март 2022 г. — Европейска комисия/Португалска република (Дело C-687/20) (1) (Неизпълнение на задължения от държава членка — Околна среда — Директива 2002/49/ЕО — Оценка и управление на шума в околната среда — Агломерации, главни пътища и главни жп линии — Член 7, параграф 2 — Стратегически карти на шума — Член 8, параграф 2 — План за действие — Член 10, параграф 2 — Приложение VI — Информация от стратегическите карти на шума — Резюме на плановете за действие — Несъобщаване на Европейската комисия в предвидените срокове) (2022/C 207/05) Език на производството: португалски Страни Ищец: Европейска комисия (представители: M. Noll-Ehlers и G. Braga da Cruz) Ответник: Португалска република (представители: M. Pimenta, P. Barros da Costa, H. Almeida, J. Reis Silva и L. Inez Fernandes)
Диспозитив 1) Като не е изработила стратегически на шума за главните пътища PT_a_rd00410, PT_a_rd00458, PT_a_rd00460, PT_a_rd00462 и PT_a_rd00633, както и планове за действие за агломерациите Амадора и Порто и за главните пътища и главните жп линии, посочени в приложението към настоящото решение и от друга страна, като не е съобщила на Европейската комисия информацията от тези карти и резюметата на тези планове за действие, Португалската република не е изпълнила задълженията си съгласно член 7, параграф 2, първа алинея, член 8, параграф 2 и член 10, параграф 2 от Директива 2002/49/ЕО на Европейския парламент и на Съвета от 25 юни 2002 година относно оценката и управлението на шума в околната среда във връзка с приложение VI от тази директива.
2) Осъжда Португалската република да заплати съдебните разноски.
(1)
ОВ C 62, 22.2.2021 г.